Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2003, Oddiel II – Rada



Úradný vestník L 196 , 27/07/2005 S. 0040 - 0041

Úradný vestník 033 E , 09/02/2006 S. 0204 - 0205



Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2003, Oddiel II – Rada EURÓPSKY PARLAMENT, so zreteľom na všeobecný rozpočet Európskej únie na rozpočtový rok 2003 [1], so zreteľom na výkaz príjmov a výdavkov a súvahu za rozpočtový rok 2003 (C6-0016/2005), so zreteľom na výročnú správu Európskeho dvora audítorov za rozpočtový rok 2003, spolu s odpoveďami kontrolovaných inštitúcií [2], so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov v súlade s článkom 248 Zmluvy o ES [3], so zreteľom na správu Rady o vnútornom audite za rok 2003, so zreteľom na článok 272 ods. 10 a články 275 a 276 Zmluvy o ES, so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [4] a najmä na článok 50, článok 86 ods. 4 a články 145, 146 a 147, so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev [5], so zreteľom na článok 71 a prílohu V rokovacieho poriadku, so zreteľom na správu Výboru pre rozpočtovú kontrolu (A6-0066/2005), 1. víta úvod vo výročnej správe Európskeho dvora audítorov (EDA) za rok 2003 osobitného oddielu venovaného Rade; berie na vedomie súhrn auditov Rady vykonaných v roku 2003; víta lepšiu výmenu informácií medzi Radou a Európskym parlamentom prostredníctvom neformálneho dialógu, ktorý sa uskutočnil medzi týmito inštitúciami ako súčasť postupu udeľovania absolutória; domnieva sa, že tieto prvky pomohli zvýšiť transparentnosť v súvislosti s absolutóriom na rozpočet Rady; 2. berie na vedomie zámer Rady poskytnúť dokumentáciu a prijať do konca roka 2004 mimoriadne kroky potrebné na splnenie požiadaviek nového nariadenia o rozpočtových pravidlách, ako sa uvádza vo výročnej správe EDA a žiada Radu, aby Európskemu parlamentu predložila zoznam problémov, ktoré sa vyskytujú pri vykonávaní nariadenia o rozpočtových pravidlách; 3. berie na vedomie zistenie EDA, že právne služby Rady dostali zmluvu bez vyhlásenia verejnej súťaže, hoci ich hodnota presiahla hranicu nad ktorou sa vyžaduje vyhlásenie verejnej súťaže; konštatuje, že Rada v plnej miere akceptuje toto zistenie a začala proces vyhlásenia verejnej súťaže s cieľom vytvoriť rámcovú zmluvu pre spomínaný druh právnych služieb; zdôrazňuje dôležitosť dodržiavania pravidiel na verejné obstarávanie zakotvených v nariadení o rozpočtových pravidlách; 4. žiada Radu, aby orgánu udeľujúcemu absolutórium predložila správu o činnosti, o ktorej hovorí článok 60 ods. 7 nariadenia o rozpočtových pravidlách z 25. júna 2002, všetky ostatné inštitúcie vrátane Európskeho parlamentu tak už urobili; 5. domnieva sa, že väčšia jasnosť v súvislosti s finančnými výdavkami a správou spoločnej zahraničnej a bezpečnostnej politiky (SZBP) v rámci Rady by zvýšila transparentnosť; vyzýva samostatne Radu, aby určila prípravné náklady na SZBP v rámci svojho rozpočtu, ako to odporúča EDA v osobitnej správe č. 13/2001; zdôrazňuje potrebu vyjasnenia úlohy Komisie pri realizácii SZBP, ako to odporúča EDA v osobitnej správe č. 13/2001; odporúča, aby sa v súvislosti s úlohou Komisie pri realizácii SZBP zahrnuli jasné prevádzkové zásady a opatrenia do novej medziinštitucionálnej dohody o rozpočte; 6. vyslovuje poľutovanie, že z časových dôvodov nemôže venovať dostatočnú pozornosť odporúčaniu Rady na udelenie absolutória a vyzýva Komisiu, aby predložila – a Radu, aby prijala – nasledujúci návrh na úpravu článku 145 ods. 1 nariadenia o rozpočtových pravidlách: "Európsky parlament na odporúčanie Rady uznášajúcej sa kvalifikovanou väčšinou, do 30. júna roku n +2 udelí Komisii absolutórium na plnenie rozpočtu za rok n". [1] Ú. v. EÚ L 54, 28.2.2003, s. 1. [2] Ú. v. EÚ C 293, 30.11.2004, s. 1. [3] Ú. v. EÚ C 294, 30.11.2004, s. 99. [4] Ú. v. ES L 248, 16.9.2002, s. 1. [5] Ú. v. ES L 356, 31.12.1977, s. 1. --------------------------------------------------